สภาตลาดทุนเสนอนายกฯ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

โพสต์ทูเดย์ — สภาธุรกิจตลาดทุนไทยเสนอนายกฯ ทำโครงการอ่านออกเขียนได้ทางการเงินเป็นวาระแห่งชาติ ช่วยคนไทยลดหนี้ เพิ่มวินัยการเงิน
นายไพบูลย์ นลินทรางกูร ประธานเจ้าหน้าที่บริหาร บล.ทิสโก้ ในฐานะประธานสภาธุรกิจตลาดทุนไทย เปิดเผยว่า เมื่อวันที่ 20 ธ.ค.ที่ผ่านมา นายอภิสิทธิ์ เวชชาชีวะ นายกรัฐมนตรีได้เรียก 5 หน่วยงานภาคเอกชนเข้าพบคือ สภาธุรกิจตลาดทุนไทย สภาอุตสาหกรรมแห่งประเทศไทย สภาหอการค้าไทย สมาคมธนาคารไทย สมาคมท่องเที่ยวไทย เพื่อหารือแผนปฏิรูปประเทศไทย ตามโครงการประชาวิวัฒน์ 
ด้านสภาธุรกิจตลาดทุนไทยจะเกี่ยวข้องกับการวางรากฐานการศึกษา เพื่อเพิ่มความรู้เรื่องการเงินให้กับประชาชนภายใต้ “โครงการอ่านออกเขียนได้ทางการเงิน” 
“ทางสภาธุรกิจตลาดทุนไทยได้เสนอจะทำโครงการอ่านออกเขียนได้ทางการเงินให้เป็นวาระแห่งชาติ ซึ่งนายกรัฐมนตรีได้มอบหมายให้ รมว.คลัง แต่งตั้งคณะทำงานที่มีหน่วยงานที่เกี่ยวข้อง เช่น ตลาดหลักทรัพย์แห่งประเทศไทย สำนัก งานคณะกรรมการกำกับหลักทรัพย์และตลาดหลักทรัพย์ (ก.ล.ต.) กระทรวงการคลัง และอาจจะดึงกระทรงวงศึกษาธิการร่วมด้วย เผ่ื่อต้องนำมาบรรจุในหลักสูตรของกระทรวงศึกษาธิการ 
สำหรับเป้าหมายระยะยาวจะช่วยลดการก่อหนี้ทำให้ประชาชนมีวินัยทางการเงินมากขึ้น ขณะนี้คนไทยมีความเข้าใจในภาคของการออมที่ดีแล้ว และเป็นหนทางในการขยายนักลงทุนในตลาดมากขึ้น จากปัจจุบันที่มีบัญชี 3 ล้านบัญชี หรือไม่ถึง 5% ของประชากรทั้งหมด แบ่งเป็นบัญชีจากกองทุนรวม 2.4 ล้านบัญชี บัญชีการลงทุนผ่านบริษัทหลักทรัพย์ 6 แสนบัญชี
กระทรวงการคลังรับลูกดูแลเรื่องสิทธิประโยชน์ทางภาษีของบริษัทจดทะเบียนที่จัดทำโครงการโดยคำนึงถึงเรื่องความรับผิดชอบต่อสังคมและสิ่งแวดล้อม (CSR) ในโรงงาน จะสามารถลดหย่อนภาษีได้สูงสุด 10% ของกำไรสุทธิ